Тақырыбы: «Ғажайып ғарыш әлемі»

Мақсаты: Балалардың Ғарыш туралы білімдерін кеңейту, Күн жүйесі туралы түсініктерін жаңғырту, ғарыш әлемі және оның құпия сырларына деген қызығушылықтарын арттыру. Қол моторикасын, шығармашылығын, қиялын шыңдау, зейінін дамыту, дәстүрлі емес сурет салу әдісін қолдану, баланың логикалық ойлау қабілетін дамыту, арт-терапия элементтерін пайдалана отырып, бала денсаулығын жақсарту, жаңашылдыққа баулу.

Балалармен амандасу. Балалар психолог кабинетіне кіргенде әртүрлі смайликтерді басу арқылы амандасады: жүректі таңдап-құшақтасады, қолды таңдап-қолмен амандасады, жұдырықты таңдап жұдырықпен амандасады, шапалақты таңдап-шапалақпен амандасады.

Психолог: Балалар сіздердің естеріңізде ме? Ғарышкерге хат жазып едік, енді сол хаттан бізге хабарлама келді. Аудиожазбаны тыңдайықшы:

Ғарышкер: Сәлеметсіздер ме, балалар, мен сіздердің хатыңызды алдым. Өскенде ғарышкер болуды армандайды екенсіздер. Өте жақсы! Ғарышқа ұшу көп дайындықты қажет етеді, ол үшін білімді, ақылды, тапқыр болу керек. Сол үшін мен сіздерге тапсырмалар дайындап қойдым. Тапсырмаларды дұрыс орындасаңыздар, ғарышқа ұшуға жолдама аласыздар. Сәттілік.

Психолог: Балалар, ғарышкердің айтқанын естідік қой, олай болса тапсырмаларын орындап, ғарышқа ұшайық.

Балалар: Иә!

Психолог: Балалар, айтыңыздаршы, ғарышқа қандай көлікпен барамыз?

Балалар: Зымыранмен барамыз.

Психолог: Дұрыс айтасыздар! Қазір біз зымыранның суретін саламыз.

1-тапсырма: «Зымыран» көбіктің бетіне сурет салу.

Суретті салу үшін бізге көбік, гуашь және қылқалам, қағаздар қажет. Көбікті ақ параққа себеді, оның үстіне қылқаламмен зымыранның суретін салады, салынған суреттің үстіне ақ парақпен жауып, үстінен басады. Қағаздарды ажыратып алғаннан кейін, үстіне жапқан ақ парақты алып, көбіктің барлығын сызғышпен алып тастайды. Сонда қағаздың бетінде тек қана зымыранның суреті қалады.

Психолог: Балалар, жарайсыңдар, қандай керемет! Енді келесі тапсырманы орындайық:

2-тапсырма: Жұмбақты шешу.

Тақтада аспан әлемінің элементтері тұрады. Балаға жұмбақ айтылғанда, ол дұрыс жауапты тапқанда тақтадағы суреттердің біреуін таңдайды, мысалы жұмбақтың жауабы ай болса, ол тақтадан айды таңдауы керек. Егер жауап дұрыс болса, жарық жанады.

Жұмбақтар:

Көз жасты – жылауық,  
Келе жатыр бір алып.  
Жабырқаса жылайды,  
Жадыраса тарайды.  
**Бұлт**

Жұлдыздай жарқырайды,  
Күндіз бірақ байқалмайды.  
**Ай**  
Аспанда алып доп,  
Жарқырайды жарық боп.  
**Күн**

Көп моншақ үй үстіне қойдым шашып,  
Қарасам толып жатыр көзін ашып.  
Үйіме сәулеленіп түссе жарық,  
Кетеді әлгі моншақ бәрі қашып.  
**Жұлдыз**

Психолог: Жарайсыңдар балалар, тамаша! Енді, біз осы тақтадағы суреттерді граттаж әдісі арқылы қағазға бейнелейміз.

3-тапсырма: Граттаж әдісінде алдын ала жасалатын жұмыстар: ақ параққа воск қарындаштарымен түрлі түсте штрихтар салынады, оның бетіне қара түсті гуашьпен боялынады. Сурет 5-10 минут кеуіп тұрады. Құрғақ қара түсті салынған суретті арнайы таяқшамен қырып, керекті суретін салады. Балалар ай, жұлдыз, бұлт, күннің суретін салады.

Тамаша балалар! Жарайсыздар! Енді біздің соңғы тапсырмамыз қалды. Дайынбыз ба?

Балалар: Иә!

4-тапсырма: «Жұлдыздарға ат бер!»

Балалар аспанда шоғырланған жұлдыздарға қарап, неге ұқсайтынын табуы керек.

Психолог: Балалар, астрономдар жұлдыздарды зерттеп, олардың шоғырланған бейнесіне қарап, атау берген. Міне қараңыздаршы, мына суреттегі жұлдыздарға «жетіқарақшы» деп ат берген. Енді, біз солар сияқты жұлдыздарға ат берейік.

Балалар проектордан түскен жұлдыздарға қарап ат береді.

Психолог: Өте жақсы, балалар! Ғарышкердің барлық тапсырмасын орындадық және жолдама алдық!

-Балалар, айтыңыздаршы ғарышқа ең алғаш ұшқан адам кім?

-Юрий Гагарин

-Дұрыс ал біздің қазақ ғарышкер ағаларымыз кімдер?

-Тоқтар Әубәкіров, Талғат Мұсабаев, Айдын Айынбетов.

-Дұрыс, жарайсыздар, ал енді ғарышқа ұшуға дайынбыз ба? 5-4-3-2-1! /Балалар мұғаліммен бірге зымыранға отырып, ғарышқа ұшады/

Таңғажайып сәт: Ғарышкер күтіп алады. –Сәлеметсіздер ме балалар, мен ғарышкермін. Менің тапсырмаларымды орындап осында келіп келіп тұрсыңдар, жарайсыңдар! Мен сендерді аспан әлемімен таныстырайын: *Күн - қызған газды шар, яғни ол өте ыстық.*

*Ал ғаламшарлар осы күнді айналып жүреді. Күнге ең жақын орналасқан ғаламшар - Меркурий. Меркурий - ең кішкентай ғаламшар.Ол күнге жақын орналасқандықтан, ол жерде тіршілік жоқ, себебі ол жерде өте ыстық.*

*Шолпан - екінші ғаламшар. Оны жерден бақылау өте қиын, өйткені ол бұлтқа оранған.*

*Жер- тіршілік дамыған бірден-бір ғаламшар ретінде белгілі. Жердің көп бөлігін теңіздер мен мұхиттар алып жатыр. Қараңдаршы қандай әдемі, біз осы ғаламшарда өмір сүреміз.*

*Марс - жерден кейінгі орналасқан 4-ші ғаламшар. Түсіне қарай оны "қызыл планета" деп те атайды.*

*Юпитер- ең үлкен ғаламшар. Салмағы жағынан басқа ғаламшарларға қарағанда 2 есе үлкен.*

*Сатурн - денесіне бірнеше сақина тағып алған сияқты, бұл сақиналар мұз кесектері мен майда тастардан құралған.*

*Уран - күннен қашықта орналасқандықтан - өте суық планета. Жерден өте алыста орналасқан сонлдықтан, әлі дұрыс зерттелмеген.*

*Нептун - сегізінші ғаламшар. Бұл ғаламшардың бетінде үлкен қараңғы шеңберлер бар. Оларды астрономдар - дауыл деп ойлайды. Плутон - ең кішкентай және соңғы ғаламшар. Оның атын Плутон деп 12 жасар бала қойған екен. Барлығы 9 ғаламшар бар екен. Ал Жер 3-ші болып орналасқан.*

**Ғарышкер:** Балалар жарайсыңдар, сендердің осындай білімді,тапқыр болғандарың мені қуантты. Еліміздің болашақ батырлары, білімді азаматтары сендер сияқты балалардан шығады. Сау болыңдар!

**Психолог: -**Сау болыңыз ғарышкер, сізге көп рахмет. Біз зымыранға отырып, жерге қайтайық.

*Зымыран жерге қонып, балалар бөбекжайға келеді/*

-Жарайсыңдар балалар, ғарышкердің тапсырмасын орындап, ғарышқа да барып келдік

Бүгінгі саяхатымыз сендерге ұнады ма? Көңіл-күйіміз қалай?

Балалар әсерлерімен бөліседі.

-Сау болыңыздар!

Маңғыстау облысының білім басқармасының Ақтау қаласы бойынша білім бөлімінің

№35 «Балдырған бөбекжайы» жедел басқару құқығындағы мемлекеттік

коммуналдық қазыналық кәсіпорны

**«Бекітемін»**

№35 «Балдырған» бөбекжай директоры

\_\_\_\_\_\_\_\_\_\_\_\_\_ М.М.Кабдрахманова

«28» наурыз 2022ж

«Ғажайып ғарыш әлемі»

(ересек тобы)

Дайындаған: педагог-психолог Кентанова Л.

Ақтау қаласы

2021-2022 оқу жылы